armvectores/hy_wikipedia_2023 huggingface dataset:
Պարեյ լը Ֆրեզիլ

Պարեյ լը Ֆրեզիլ (ֆր.՝ Paray-le-Frésil), համայնք Ֆրանսիայում՝ Օվերն մարզի Ալյեի գավառում։ Մտնում է Շևան կանտոնի կազմի մեջ։ Համայնքի շրջանը Մուլենն է։
Համայնքի INSEE կոդ՝ 03203։


== Բնակչություն ==
Համայնքի բնակչությունը 2008 թվականին կազմում էր 430 մարդ։


== Տնտեսություն ==
2007 թվականի տվյալներով 282 աշխատունակ տարիքի մարդկանցից (15-64 տարեկան) 195-ը տնտեսապես ակտիվ էին, 87-ը անգործունակ (ակտիվության ցուցանիշը 69,1 %, 1999 թվականին եղել է՝ 71,4 %)։ 195 աշխատունակ բնակիչներից 176-ը աշխատում էին (98 տղամարդ և 78 կին), անաշխատանք էին 19-ը (8 տղամարդ և 11 կին)։ 87 անգործունակ մարդկանցից 17-ը աշակերտներ կամ ուսանողներ են, 31-ը թոշակառու, 39-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պարեյ լե Ֆրեզիլ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-20 
«Պարեյ լե Ֆրեզիլ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ժողովածու (4410)

Ժողովածու (4410), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4410 թվի տակ։ Ձեռագիրը գրվել է 1406 թվականին։ Գրված է թղթի վրա, որը ունի 19X12 չափս։ Ձեռագիրը կազմված է 60 թերթից։ Գրված է միասյուն, նոտրգրով։ Պահպանակը ունի 21 էջ։ Կազմը`  լուսանցազարդ տախտակ։ Հիշատակարան գրչի՝ 11ա։


== Բովանդակություն ==
Ի Կանոնդրոց Հայոց։
Յակ․ Ղրիմեցւոյ Յաղագս ազգականութեան։
Յաղագս որպիսեութեան Սաղմոսին, թէ վս ի՛նչ իրաց պիտոյ է։
Գուշակութիւնք ի վերայ ԺԲ կենդանակերպեցիք և ամսոց։


== Ծանոթագրություններ ==
Անդամավնասում

Անդամավնասում (անդամախեղում, ինքնավնասում), առողջության կամ մարմնի տարբեր մասերի դիտավորյալ, ապօրինի ինքնավնասում։ Անդամավնասման նպատակով օգտագործվում են հրազեն, սուր և բութ գործիքներ, տրանսպորտային միջոցներ, թերսնուցում, ցածր ջերմաստիճան ևն։


== Տեսակներ ==
Անդամավնասման տեսակներն են՝ շնչառական օրգանների արհեստական ճանապարհով առաջացրած հիվանդություններ (բրոնխիտներ, պլևրիտներ), ստամոքս-աղիքային համակարգի (փորլուծություն), վիրաբուժական (հեշտոցի և ուղիղ աղիքի արտանկումներ, ճողվածքներ), մաշկի վնասվածքներ (խոցեր, թարախային բորբոքումներ), միզասեռական օրգանների (միզապարկի և միզուկի բորբոքումներ, արյունամիզություն) և այլ հիվանդություններ ու սինդրոմներ։
Անդամավնասումը առավելապես նկատվում է հոգեկան հիվանդների մոտ։ Առողջ անձանց կողմից անդամավնասումը տեղի է ունենում մարմնի այն մասերում, որոնք կյանքի համար սակավ վտանգավոր են։ Անդամավնասումը դատապարտելի արարք է։
Գատ (այլ կիրառումներ)

Գատ, կարող է վերաբերել՝

Գատ - գյուղ, Ուկրաինայի Անդրկարպատյան մարզի Բերեգովոյի շրջանում
Գատ - գյուղ, Ուկրաինայի Վոլինի մարզի Լուցկի շրջանում
Տակուան

Տակուան (ճապ.՝ 沢庵), Ճապոնիայում հայտնի ավանդական աղանդեր։ Պատրաստվում է ճապոնական բազուկի դայկոն։ Դայկոնը մի քանի շաբաթ արևի տակ չորացնում են մինչև փափկի։ Հետո մի քանի ամիսների ընթացքում պարբերաբար ավելացնում են համեմունքներ։ Այն իր ուրույն տեղն ունի ճապոնական խոհանոցում։ Տակուան կարելի է ճաշակել ինչպես ճաշելու ընթացքում այնպես էլ վերջում, քանի որ այն լավացնում է մարսողությունը։
Տակուան պատրաստելու համար ճապոնական բողկը մի քանի շաբաթ չորացնում են արևի տակ մինչև դառնա լավ ճկուն, որից հետո համեմվում է աղով և դրվում ծանրության տակ, մի քանի ամիս։ Այս ամենը ավարտելուց հետո ավելացվում է բրնձի թեփ, շաքար, դայկոնի կանաչ տերևներ, կարմիր աղացած պղպեղ և խուրմայի չորացած տերևներ։ Պատրաստի Տակուանը դեղին գույնի է։
Տակուանը հայտնի է նաև Հարավային Կորեայում, այնտեղ այն անվանում են տանմուդժի։ Օգտագործում են տարբեր կերակրատեսակների հետ, ինչպես նաև օգտագործվում է որպես համեմունք։
Զունդագի

Զունդագի (վրաց.՝ ზუნდაგი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 16 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 299 մարդ։


== Ծանոթագրություններ ==
Բոլոնիայի հռչակագիր (այլ կիրառումներ)

Բոլոնիայի հռչակագիր, կարող է վերաբերել՝

Բոլոնիայի հռչակագիր, Լ. Լ. Զամենհոֆի կողմից գրված փաստաթուղթ էր, որն օժանդակվեց 1905 թվականի Ֆրանսիայի Բոլոնիա քաղաքում անցկացվող էսպերանտոյի առաջին համաշխարհային հանրագումարի մասնակիցների կողմից։
Բոլոնիայի հռչակագիր, Բոլոնիայի գործընթացի հիմնական ուղենշային փաստաթուղթն է, որը ստորագրվեց 1999 թվականի հունիսի 19-ին Իտալիայի Բոլոնիա քաղաքում եվրոպական 29 երկրների կրթության նախարարների կողմից։
Կուկմոր

Կուկմոր (ռուս.՝ Кукмор, թաթ.՝ Кукмара Kukmara), քաղաքատիպ ավան Ռուսաստանի Թաթարստան հանրապետության Կուկմորսկի շրջանի կազմում։
Բնակչությունը 2010 թվականին գրանցված տվյալներով կազմում էր 17202 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինհահա շրջան (Հարավային Դակոտա)

Մինհահա շրջան (անգլ.՝ Minnehaha County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.095 կմ² է, բնակչությունը՝ 169.468 մարդ (2010 թ. տվյալներով)։ Շրջկենտրոնն է Սիուքս Ֆոլս բնակավայրը։ Կազմավորվել է 1862 թ.։
42

42 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 42 թվականն է, 
I դարի 42-րդ տարին։


== Դեպքեր ==


== Ծնունդներ ==


== Մահեր ==
Բազմաշեն (Ալաշկերտի գավառ)

Անվան այլ կիրառումների համար տե՛ս՝ Բազմաշեն (այլ կիրառումներ)Բազմաշեն, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառյան գետի աջ ափին։


== Բնակչություն ==
XX դարի սկզբներին ուներ 15 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բիլոտ Դաղի

Բիլոտ Դաղի, լեռնագագաթ Պոնտական համակարգի արևելյան հատվածում, Խաչքար-Թափալար լեռնաշղթայից դեպի հարավարևմտյան ձգվող լեռնաճյուղի վրա։ Բարձրությունը՝ 1110 մետր։


== Ծանոթագրություններ ==
Իոսիֆ Իսայան

Իոսիֆ Գեորգիի Իսայան (հոկտեմբերի 4, 1949(1949-10-04), ք. Թեթրի-ծղարո, Վրացական ԽՍՀ), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ։


== Կրթություն ==
1966-1969 թթ. և 1973-1976 թթ. սովորել, 1976 թ. ավարտել է Մոսկվայի Պլեխանովի անվան ժողովրդական տնտեսության ինստիտուտը՝ «նյութատեխնիկական մատակարարման պլանավորում և տնտեսագիտություն» մասնագիտությամբ, տնտեսագետի։
1981 թ. ավարտել է Մոսկվայի Պլեխանովի անվան ժողովրդական տնտեսության ինստիտուտի ասպիրանտուրան։


== Աշխատանքային գործունեությունը ==
1969-1971 թթ. - Կրասնոդարի երկրամասի «Դինսկոյ» սովխոզի բանվոր։
1971-1973 թթ. - Ծառայել է Խորհրդային բանակում։
1976-1978 թթ. - ՀԽՍՀ մինիստրների խորհրդի նյութատեխնիկական մատակարարման գլխավոր վարչության ավագ ճարտարագետ։
1982-1992 թթ. - ՀԽՍՀ Նյութատեխնիկական մատակարարման պետական կոմիտեում աշխատել է որպես վարչության պետ, ապա՝ նախագահի տեղակալ։
1982-1990 թթ. - Երևանի ժողովրդական տնտեսության ինստիտուտի դասախոս, ապա դոցենտ։
1992-1993 թթ. - ՀՀ կառավարության տնտեսագիտական վարչության գլխավոր մասնագետ, ապա բաժնի պետ։
1993-1994 թթ. - Մոսկվայի «Միրաժ» շինարարական կազմակերպություն տնօրենի տեղակալ։
1994-1996 թթ. - Մոսկվայի «Անահիտ» ֆիրմայի տնօրեն։
1996-1999 թթ. - «Հայէներգո» ՊՓԲԸ վարչության պետ, ապա գործադիր տնօրենի տեղակալ։
1999-2008 թթ. - ՀՀ էներգետիկայի նախարարության ֆինանսատնտեսագիտական գլխավոր վարչության պետ, ապա նախարարի տեղակալ։
2008 թ. հուլիսի 17-ին ՀՀ վարչապետի որոշմամբ նշանակվել է Հայաստանի Հանրապետության էներգետիկայի և բնական պաշարների նախարարի տեղակալ՝ ազատվելով Հայաստանի Հանրապետության էներգետիկայի նախարարի տեղակալի պաշտոնից։
2009 թ. հունիսի 3-ին ՀՀ վարչապետի որոշմամբ նշանակվել է Եվրասիական զարգացման բանկի խորհրդում Հայաստանի Հանրապետության լիազոր ներկայացուցչի տեղակալ։


== Պարգևներ և աստիճաններ ==
Անանիա Շիրակացու մեդալ (2008)։
ՀՀ Վարչապետի շնորհակալագիր։
ՀՀ Վարչապետի հուշամեդալ։
Տնտեսագիտական գիտությունների թեկնածու։
Պահեստազորի լեյտենանտ։Անկուսակցական է։ Ամուսնացած է, ունի 2 զավակ։


== Ծանոթագրություններ ==
Ֆրիդրիխ Լյուդվիգ Շրյոդեր

Ֆրիդրիխ Լյուդվիգ Շրյոդեր (գերմ.՝ Friedrich Ludwig Schröder, նոյեմբերի 3, 1744(1744-11-03)[…], Շվերին, Մեկլենբուրգ Շվերին - սեպտեմբերի 3, 1816(1816-09-03), Rellingen, Պինեբերգ, Շլեզվիգ-Հոլշտայն, Գերմանիա), գերմանացի դերասան, ռեժիսոր, մանկավարժ և թատերական գործիչ։ Գերմանական թատրոնում Լուսավորության դարաշրջանի խոշորագույն ներկայացուցիչ։ 


== Գործունեություն ==
1756-1759 թվականներին հանդես է եկել Մ․ Ստյուարտի կրկեսային, ֆարսային դերասան Յո․ Ֆ․ Կուրցի, 1759-1769 թվականներին՝ Կ․ Աքքերմանի թատերախմբերում։ Մասնակցել է Համբուրգի Ազգային թատրոնի ստեղծմանը, 1771-1780 թվականներին, 1785-1798 թվականներին և 1811-1812 թվականներին գլխավորել է համբուրգյան թատերախմբերը։ 1781-1785 թվականներին աշխատել է «Բուրգթեատր»-ում (Վիեննա)։ Շրյոդերը խաղացել է կատակերգական դերեր, եղել է իմպրովիզացիայի վարպետ, ստեղծել և բեմադրել է բալետներ (շուրջ 70)։ Գերմանացի դերասաններից առաջինն է խաղացել Տրուֆալդինոյի (Գոլդոնիի «Երկու տիրոջ ծառա») դերը, գերմանական բեմում բեմադրել (իր թարգմանությամբ) Շեքսպիրի ողբերգությունները («Համլետ», «Լիր արքա» «Օթելլո», «Մակբեթ» և այլն), խաղացել գլխավոր դերերը։ Խաղացել է նաև Շիլլերի դրամաներում։ Շրյոդերը թատրոնում հաստատել է ազգային խաղացանկ, բեմարվեստի ռեալիստական սկզբունքներ, քարոզել կատարման բնական, հոգեբանորեն պատճառաբանված շարժուձևեր։ Դերասանական արվեստում ներդաշնակ զուգակցել է զգացմունքայնությունը և արտաքին նկարագրի մանրազնին մշակված ճշգրտությունը։


== Ծանոթագրություններ ==
Արտակ Դավթյան (ռազմական գործիչ)

Անվան այլ կիրառումների համար տե՛ս՝ Արտակ Դավթյան (այլ կիրառումներ)
Արտակ Մաթևոսի Դավթյան (մարտի 31, 1970(1970-03-31), Բամբակաշատ, Հոկտեմբերյանի շրջան, Հայկական ԽՍՀ, ԽՍՀՄ), ՀՀ ռազմական գործիչ, գեներալ-լեյտենանտ (2010), ՀՀ ԶՈՒ գլխավոր շտաբի պետ (2018 թվականի մայիսի 24-ից մինչև 2020 թվականի հունիսի 8-ը)։ ՀՀ ԲՏԱՆ ռազմարդյունաբերության կոմիտեի նախագահ (2020 թվականի հուլիսի 16 - 2020 թվականի նոյեմբերի 11)։


== Կրթություն ==
Ավարտել է գյուղի միջնակարգ դպրոցը, ապա Մոսկվայի բարձրագույն ռազմական ուսումնարանը։
1995 թվականին ընդունվել և 1998 թվականին ոսկե մեդալով ավարտել է Մոսկվայի Ֆրունզեի անվան ռազմական ակադեմիան։
Վերապատրաստվել է ՌԴ ԶՈՒ Գլխավոր շտաբի ռազմական ակադեմիայում։


== Զինվորական ծառայություն ==
1990 թվականից մասնակցել է Շահումյանի, Զանգեզուրի և Հորադիսի մատույցներում մղվող բոլոր մարտական գործողություններին։ Կռվել է Շահումյանում՝ Շահեն Մեղրյանի հայդուկային ջոկատում։ Այնուհետև Լուսակերտի բրիգադով եղել է Մեղրիում, ապա Ղափանում՝ պաշտպանելով Եղվարդ և Ագարակ գյուղերը։ Այնուհետև մասնակցել է Սրաշենի ազատագրմանը և Տրիդցատկա, Յըմըզլու, Յուխարի ադրբեջանական գյուղերի կրակակետերի ոչնչացմանը։
1998 թվականից - բանակային կորպուսի շտաբի պետ, Նոյեմբերյանի գնդի հրամանատար, 5-րդ բանակային կորպուսի շտաբի պետ։
2007 թվականի հուլիսի 20-ից 2009 թվականի հունվարի 31-ը - Հայաստանի զինված ուժերի գլխավոր շտաբի օպերատիվ վարչության պետ-գլխավոր շտաբի պետի տեղակալ։
2009 թվականի հունվարի 31-ին Հայաստանի Նախագահի հրամանագրով նշանակվել է Հայաստանի զինված ուժերի գլխավոր շտաբի օպերատիվ վարչության պետ՝ ազատվելով Հայաստանի զինված ուժերի գլխավոր շտաբի օպերատիվ վարչության պետ-գլխավոր շտաբի պետի տեղակալի պաշտոնից։
2017 թվականի սեպտեմբերի 28-ին Հայաստանի Նախագահի հրամանագրով նշանակվել Հայաստանի պաշտպանության նախարարության հինգերորդ բանակային կորպուսի հրամանատար՝ ազատվելով Հայաստանի զինված ուժերի գլխավոր շտաբի օպերատիվ վարչության պետի պաշտոնից։
2018 թվականի մայիսի 24-ից մինչև 2020 թվականի հունիսի 8-ը եղել է ՀՀ ԶՈՒ գլխավոր շտաբի պետ։
2020 թվականի հուլիսի 16-ին Հայաստանի վարչապետի որոշմամբ նշանակվել է ՀՀ ԲՏԱՆ ռազմարդյունաբերության կոմիտեի նախագահ։ 2020 թվականի նոյեմբերի 11-ին ազատվել է զբաղեցրած պաշտոնից։


== Պարգևներ և կոչումներ ==
Գեներալ-լեյտենանտ (2018)։
Գեներալ-մայոր (2010)։
«Վարդան Մամիկոնյան» շքանշան (2011)։
«Հայրենիքին մատուցած ծառայությունների համար» 1-ին աստիճանի մեդալ (2015)։
Արիության մեդալ։
ՀՀ ՊՆ «Դրաստամատ Կանայան» մեդալ։
ՀՀ ՊՆ Ոսկե մեդալ։


== Ընտանիք ==
Ամուսնացած է, ունի 3 որդի։


== Ծանոթագրություններ ==
Կարտեզիականություն

Կարտեզիականություն, 17-ից 18-րդ դարեր փիլիսոփայական ուղղություն, որի ելակետը Ռենե Դեկարտի (լատ.՝ Cartesius, այստեղից՝ «Կարտեզիականություն») ուսմունքն է։ Կարտեզիականությանը հատուկ է հետևողական դուալիզմը, որը բնորոշվում է տարածական (մարմնական) և մտածական սուբստանցների սկզբունքային բաժանմամբ։ Կարտեզիականության մեջ առանձնացվում են մատերիալիստական-մոնիստական (Դե Ռուա) և իդեալիստկան օկկազիոնալիստական (Մալբրանշ) միտումներ։
Ազան (Արկասի որդին)

Ազան (հին հունարեն՝ Ἀζᾶν), Հին Հունական դիցաբանության կերպարներից մեկը Արակդիայից։ Արկադի և Էրատոյի որդին։ Երկրի իր հատվածը կոչվեց Ազանիա։ Ազանիայի հպատակները ավելի ուշ ապրում էին Ֆրիգիայում։ Ի պատիվ նրա, առաջին անգամ կարգադրվեցին անցկացնել խաղեր։


== Ծանոթագրություններ ==
Սան Պիետրո ին Կազալե

Սան Պիետրո ին Կազալե (իտալերեն՝ San Pietro in Casale), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 10 837 մարդ։ Բնակչության միջին խտությունը՝ 165 մարդ/կմ²։ Զբաղեցնում է 65,8 կմ² տարածք։ Փոստային ինդեքս՝ 40018։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բերեգովոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲերեգովոեԲերեգովոե (ուկրաիներեն՝ Берегове, Ղրիմի թաթարերեն՝ Kastropol), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Կաստրոպոլ։
2012 թվականի տվյալներով Բերեգովոե քաղաքատիպ ավանում բնակվում էր 494 մարդ։ Բնակավայրը զբաղեցնում է 26,85 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Քեյթ Գրիգորևա

Եկատերինա Սերգեյի Գրիգորևա (ռուս.՝ Екатерина Сергеевна Григорьева, ծնվել է սեպտեմբերի 15–ին, 1989, Օլենեգորսկ, Մուրմանսկի մարզ, Ռուսաստան), ավելի հայտնի որպես Քեյթ Գրիգորևա՝ ռուս մոդել է։


== Գործունեություն ==
Ծնվել է զինվորականների ընտանիքում։ Հաճախել է Մուրմանսկի Պետական Տեխնիկական համալսարան՝ սովորելով մարքեթինգ։
Մասնակցել է Միսս Ռուսաստան 2010 մրցույթին, սակայն հաջողության չի հասել։ Չկորցնելով հույսը նա կրկին մասնակցում է 2012 թվականի մրցույթին՝ ներկայացնելով Մուրմանսկը և դառնում տասը ֆինալիստներից մեկը։ 2012 թվականին մասկակցել է նաև «Ռուսաստանի հաջորդ թոփ մոդելը» մրցույթին և դարձել ֆինալիստ։ Դրանից հետո նա ստորագրեց պայմանագիր Նյու Յորքի նորաձևության գործակալություններից մեկի հետ ևմեկնեց այնտեղ։


=== 2014 թվական և հայտնի դառնալը ===
Թոփ մոդելին մասնակցելուց հետո ժյուրի Իրինա Շեյքի գործակալությունը՝ The Lions–ը, հետաքրքրություն զգաց Գրիգորևայի մեջ։ Պայմանագիրը նրա համար նոր դռներ բացեց համաշխարհային ասպարեզում։ 2014 թվականին մասնակցեց Նյու Յորքի նորաձևության շաբաթվան և քայլեց հայտնի դիզայներների համար, օրինակ՝ Օսկար դե լա Ռենռա, Տորի Բուրչ, Ռալֆ Լոուրեն և Դոնա Կարան։ Մասնակցեց նաև շոուների Փարիզում և Միլանում, քայլեով այնպիսի հայտնի դիզայներների և բրենդների համար, ինչպիսիք են՝ Givenchy, Վերսաչե, Gucci, Dolce & Gabbana, Celine, Isabel Marant, Nina Ricci, Էլի Սաաբ, Ռոբերտո Կավալի, Ալեքսանդր ՄկՔուին, Balmain, Giambattista Valli, Էմանուել Ունգարո, Moschino, Etro, Missoni, Էմիլիո Պուչի և այլն։ 2014 թվականի վերջին Գրիգորևան դարձավ լավագույն մոդելներից մեկը՝ բացահայտված մեկ սեզոնում, ըստ models.com–ի։ 2015 թվականին բացեց գարուն/ամառ հավաքածուների ցուցադրությունները Dsquared2–ի և Սթելա ՄկՔարթնեյի։


=== 2015–ներկա․ Victoria's Secret ===
2014 թվականի դեկտեմբերի 2–ին նա մասնակցեց Victoria's Secret նորաձևության շոուին՝ Միսս Ռուսաստան մրցույթի մեկ այլ մասնակից Իրինա Շարիպովայի հետ միասին։ 2015 թվականի ապրիլին նա դարձավ Victoria's Secret–ի նոր տասը հրեշտակներից մեկը՝ Լաիս Ռիբեիրոյի, Ռոմի Սթրիյդի, Սարա Սամպայոյի, Մոնիկա Յագացյակի, Ժասմին Տուկսի, Մարթա Հանթի, Ստելա Մաքսվելի, Թեյլոր Մարի Հիլի և Էլզա Հոսկի հետ միասին։


== Ծանոթագրություններ ==
Թերբեթիլ

Թերբեթիլ, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պատիկա (գյուղ, Տապա շրջան)

Անվան այլ կիրառումների համար տե՛ս՝ ՊատիկաՊատիկա (էստ․՝ Patika), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեն Վենսան (Վալե դ’Աոստա)

Սեն Վենսան (ֆրանս.՝ Saint-Vincent), կոմունա Իտալիայի Վալե դ'Աոստա մարզում։
Բնակչությունը կազմում է 4846 մարդ (2008 թվականի տվյալներով)։ Բնակչության խտությունը՝ 233 մարդ/կմ²։ Տարածքը՝ 21 կմ²։ Փոստային ինդեքս՝ 11027։ Հեռախոսային կոդ՝ 0166։
Բնակավայրի հովանավոր է համարվում սուրբ Վինսենտ Սարագոսսկին։


== Ժողովրդագրություն ==
Բնակչության աճ՝


== Կոմունայի վարչակազմ ==
Հեռախոսահամար՝ 0166 525111
Էլեկտրոնային փոստ՝ amministratori@comune.saint-vincent.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շոտե Գալիցա

Շոտե Գալիցա (ալբ․՝ Shote Galica), ի ծնե` Չերիմե Հալիլ Ռադիշևա  (ալբ․՝ Qerime Halil Radisheva, Ռադիժևե, հոկտեմբերի 4, 1895(1895-10-04), Drenica, Օսմանյան կայսրություն - 1927, Fushë-Krujë, Albanian Republic), ալբանացի ազգայնական` ապստամբ-կազակների շարժման անդամ է, որոնց նպատակը` ալբանական տարածքների միավորումն ու դեմոկրատական ազգայնականների կառավարությանը օժանդակումն էր Ալբանիայում։ Նա Ալբանիայի ազգային հերոս է հռչակվել։


== Կենսագրություն ==
Նա ծնվել է Դրենիցա շրջանի Ռադիշև գյուղում, Կոսովո։ Նա վեց եղբայրների քույր է, 1915 թվականին ամուսնացել է Ազեմա Գալիցու հետ։
Պայքարին մասնակցել է Չերիմ անվան տակ։
Գալիցան տասներկուամյա զինված պայքար է մղել։ 1919 թվականին Շոտեն մասնակցել է Կոսովոյի արևմտյան մասի ապստամբությանը, 1921-1923 թվականներին` սերբ զինվորների դեմ պայքարին` Յունիկեում։ 1925 թվականին` ամուսնու մահից հետո սկսել է գլխավորել պարտիզանական բանակը։ 1927 թվականի հուլիսին նա հեռացել է պարտիզանական պատերազմից և մի քանի ամիս անց մահացել է Ալբանիայի հյուսիսում։
Ամբողջ պայքարի ընթացքում նա կորցել է ընտանիքի 22 անդամների։
Նրա հայտնի մեջբերումն է` 


== Ծանոթագրություններ ==


== Արտաքին հղումներ ==
Elsie, Robert (2004). Historical Dictionary of Kosova. The Scarecrow Press. стр. 63–. ISBN 978-0-8108-5309-6.
(3704) Գեոշիքի

(3704) Գեոշիքի (անգլ.՝ Gaoshiqi), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 20-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,409532 ա. մ., առավելագույնը մոտենում է 2,2864 ա. մ. հեռավորության վրա և հեռանում 2,5327 ա. մ.։ Արեգակի շուրջ մեկ ամբողջական պտույտ է կատարում 1366,15 երկրային օրվա ընթացքում, իր ուղեծրով շարժվելով միջինում 0,263515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3704) Գեոշիքի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այոս Իոանիս Ռենդիս

Այոս Իոանիս Ռենդիս (հուն․՝ Άγιος Ιωάννης Ρέντης), Պիրեյոսի արվարձանը և Աթենքի ագլոմերացիայի մասը։ Ըստ Կալիկրատիսայի վարչատարածքային բարեփոխումների՝ 2011 թվականից ներառված է Ատտիկա պերիֆերիայի Նիկիա Այոս Իոանիս Ռենդիս նոմոսի կազմի մեջ։ Բնակչությունը կազմում է 16050 մարդ, հրապարակի մակերեսը կազմում է  4,524 կմ², իսկ բնակչության խտությունը կազմում է 3547,75 մարդ/կմ²։


== Աշխարհագրություն ==
Պիրեյոսից տեղակայված է դեպի հյուսիս-արևելք իսկ Աթենքի համայնքի կենտրոնից դեպի հարավ-արևմուտք։ Քաղաքը կազմված է մի փոքրիկ հրապարակից, խտաբնակ տարածքից և մեծ արդյունաբերական տարածքից։ Այդ իսկ պատճառով այն համավարվում է Աթենքի ամենասակավաբնակ արվաձաններից մեկը։ Հյուսիսից՝ Պետրու Ռալի պողոտայով սահմանակցում է Էգալեոյի հետ։ Այոս Իոանիս Ռենդիսը հյուսիսից հարավ հատվում է Կիֆիսու պողոտայով, որը անցնում է Կիֆիսոս գետի ափերով իսկ հարավայինը սահման է ծառայում Պիրեյոսի և Մոցհատոնի համար։ Քաղաքի մեծ մասը գտնվում է Կիֆիսու պողոտայի արևմուտքային մասը։ Արևմուտքից արևելք քաղաքին սահմանակցում է Պիրեյ գիծը՝ Խալկիս Պրոաստիակոս։ Քաղաքի կենտրոն՝ Էլեֆտերիու Վենիզելու և Աիիու Իոանի Ռենդի հրապարակները գտնվում են քաղաքի հարավ-արևմուտքայնի մասում՝ Պիրեյոս պողոտային կից։ Քաղաքի հարավ-արևելյան մասում գտնվում է կենտրոնական կանաչ շուկան, իսկ հյուսիս-արևելյան մասում «Օլիմպիակոս» ֆուտբոլային ակումբի մարզական դաշտը և «Օլիմպիակոս» բասկետբոլային ակումբի «Մելինա-Մերկուրի» անունով փակ մարմնամարզական դահլիճը։
Քաղաքում գտնվում է ΟΣΕ-ի կենտրոնական շոգեքարշային դեպոն։ 2007 թվականին բացվեց Պրոստաիկոս «Ռենդիս» կայարանը։


== Պատմություն ==
Քաղաքը Պիրեայից բաժանվել է 1925 թվականին։ 1946 թվականին ստեղծվեց Այոս Իոանիս Ռենդիսի համայնքը։ Անվանումը առաջացել է Սուրբ Հովհաննես Մկրտիչ եկեղեցուց, երեփոխը եղել է Ռենդիս ընտանիքը։ Ռենդիս ընտանիքը հայտնի է XIV դարից, երբ նոտարիուս Դմիտրիոս Րենդիսը բնակվեց Աթենքում և օգնեց կատալոնացիներին Ներիո I դեմ պատերազմում, որի համար էլ իր տրամադրության տակ վերցրեց ժամանակակից քաղաքի տարածքը։ Այոս Իոանիս Ռենդիսի հրապարակի տարածքում գտնվում է Սուրբ Հովհաննես Մկրտիչի եկեղեցին, որը կառուցվել է 1970 թվականին նախկինի տարածքում։ Առաջին մատուռը կառուցվել է 1664 թվականին։ 1925 թվականին բացվեց մեծ տաճարը։ Քաղաքում երկրորդ եկեղեցին է համարվում Ուսպենյան եկեղեցին։
Քաղաքի ինդուստրացումը իրականացվեց Ինտերբելումի ժամանակ։


== Բնակչություն ==

		
		


== Ծանոթագրություններ ==
Գայլի դրունք

Չշփոթել Հայաստանի և Նախիջևանի սահմանին գտնվող համանուն լեռնանցքի հետ
Գայլի դրունք, Գայլի դուռ։, լեռնանցք Հայաստանի Լոռու մարզի և Վրաստանի Քվեմո Քարթլիի մարզի սահմանում, Վիրահայոց լեռների կենտրոնական մասում։ Բարձրություն 1798 մ։ Միմյանց է կապում Ուռուտի և Աղքյորփիի գետահովիտները։ Հայաստանի և Վրաստանի սահմանը անցնում է լեռնանցքով՝ ըստ Անդրկենտգործկոմին առընթեր գավառների վարչական սահմանազատման գծով հանձնաժողովի 1923 թվականի ապրիլի 30 նիստի որոշման։


== Ծանոթագրություններ ==
Սուսանինսկի շրջան (Կոստրոմայի մարզ)

Սուսանինսկի շրջան (ռուս.՝ Сусанинский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Սուսանինո։


== Աշխարհագրություն ==
Շրջանի տարածքի մակերեսը կազմում է 1050 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8512 մարդ։ Բնակչության խտությունը կազմում էր 8,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռոկիթ

Ռոկիթ (վրաց.՝ როკითი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 140 մետր բարձրության վրա։ Շրջկենտրոն Բաղդաթից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 477 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Հնազանդ (անձնանուն)

Հնազանդ, հայկական իգական անուն։ Առաջացել է հայերեն հնազանդ բառից։ Հիշատակված է 14-17-րդ դարերում։


== Գործածություններ ==
Հնազանդ, դուստր Սեթի, գնեց մի Ավետարան, կազմել տվեց Սեթ աբեղային և 1404 թվականին նվիրեց Խայիք գյուղի (Երզնկա) եկեղեցու Գրիգոր երեցին։
Հնազանդ, դուստր Ջանիբեկի, քույր Բաղիշեցի Կիրակոս երեցի Ջօշկանց կամ Հաբջօշենց, ով ընդօրինակեց մի Ճառընտիր 1467 թվականին։
Խազանդ ձևով հիշատակված է 1628 թվականին։


== Ծանոթագրություններ ==
Էռվիտա

Էռվիտա (էստ․՝ Ervita), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 207 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ապանուս շրջան (Այովա)

Ապանուս շրջան (անգլ.՝ Appanoose County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.285 կմ² է, բնակչության թվաքանակը 2020 թվականի մարդահամարի տվյալներով եղել է 12.317.: Its county seat is Centerville.ը՝ 12.884 մարդ (2010 թ. տվյալներով)։ Շրջկենտրոնն է Սենթրվիլ բնակավայրը։ Կազմավորվել է 1843 թվականին։ Կոչվել է հնդկացիական մեսքվոքի ցեղի խաղաղասեր առաջնորդ Ապանուսի անունով։


== Ծանոթագրություններ ==


== Արտաքին հղումներ ==

Շրջանի կայէջը Archived 2015-06-28 at the Wayback Machine.
Appanoose Economic Development Corporation
Appanoose County Sheriff's Office
Ստոլիպինո (այլ կիրառումներ)

Ստոլիպինո, կարող է վերաբերել՝

Ստոլիպինո - գյուղ Ռուսաստանի Պենզայի մարզի Նիկոլսկի շրջանի կազմում։
Ստոլիպինո - գյուղ Ռուսաստանի Սարատովի մարզի Բալտայսկի շրջանի կազմում։
Չուսումնասիրված (ֆիլմ)

«Չուսումնասիրված» (անգլ.՝ Uncharted), սպասվելիք ամերիկյան արկածային մարտաֆիլմ, որի ռեժիսորը Ռուբեն Ֆլեյշերն է, իսկ սցենարի հեղինակները՝ Արթ Մարքամը և Մեթ Հոլոուեյը։ Ֆիլմը հիմնված է Էմի Հենիգի ստեղծած նույնանուն տեսախաղի կերպար Նեյթան Դրեյքի բնօրինակ պատմության վրա։ Գլխավոր դերերում են Թոմ Հոլանդը, Մարկ Ուոլբերգը և Անտոնիո Բանդերասը։
«Չուսումնասիրված» ֆիլմը թողարկվելու է Միացյալ Նահանգների կինոթատրոններում 2021 թվականի հուլիսի 16-ին Sony Pictures Releasing-ի կողմից։


== Նախադրյալներ ==
Ֆիլմը ծառայելու է որպես տեսախաղերի փրիքվել՝ միաժամանակ բացահայտելով Նեյթան Դրեյքի և Վիկտոր Սալիվանի ծագումը։


== Դերասանական կազմ ==
Թոմ Հոլանդ՝ Նեյթան «Նեյթ» Դրեյք, Երիտասարդ օժիտի որսորդ, որը պնդում է, որ անգլիացի հայտնի հետազոտող Սըր Ֆրենսիս Դրեյքի ժառանգն է
Մարկ Ուոլբերգ՝ Վիկտոր «Սալի» Սալիվան, Նեյթի ուսուցիչ և հայր
Անտոնիո Բանդերաս
Սոֆիա Թեյլոր Ալի
Տատի Գաբրիելլա


== Արտադրություն ==


=== Նախարտադրություն ===
2020 թվականի հունվարին Ռուբեն Ֆլեյշերը բանակցությունների մեջ է մտել Նայթին ռեժիսորի պաշտոնում փոխարինելու համար, իսկ ֆիլմի պրեմիերան հետաձգվել է մինչև 2021 թվականի մարտի 5։ 2020 թվականի փետրվարին հաստատվել է, որ Ֆլեյշերն է նկարահանելու ֆիլմը, իսկ սյուժեն ծառայելու է որպես խաղերի փրիքվել։ Ֆիլմը ներշնչվելու է խաղաշարի չորրորդ՝ «Uncharted 4: A Thief's End» խաղից։ Նույն թվականի մարտին Թոմ Հոլանդը, Մարկ Ուոլբերգը և Անտոնիո Բանդերասը միացել են դերասանական կազմին՝ Արթ Մարքամի և Մեթ Հոլոուեյի նոր սցենարով։


=== Նկարահանումներ ===
Նկարահանման շրջանը սկսվել է 2020 թվականի մարտի 16-ին Բեռլինի շուրջ գտնվող տարածաշրջաններում։ Արտադրությունը նախատեսվում էր անցկացնել Բեյբելսբերգ ստուդիայում, մինչև Իսպանիա տեղափոխելը։ Նկարահանումները դադարեցվել են 2020 թվականի մարտի կեսերին COVID-19 համավարակի պատճառով։ Սպասվում է, որ աշխատանքը վերսկսվելու է 2020 թվականի հուլիսի 15-ին, սակայն Sony Pictures-ը հայտնել է, որ արտադրությունը դեռևս չի վերսկսվել, և նրանք պատրաստության ընթացքում են՝ այն շուտով սկսելու հույսով։


== Մարքեթինգ ==
2020 թվականի մայիսին Սոնին գովազդային համագործակցության մեջ է մտել Hyundai Motor Group ընկերության հետ՝ նրանց նոր մոդելները և տեխնոլոգիաները ֆիլմում ցուցադրելու համար։


== Թողարկում ==
Sony Pictures Releasing-ը նախատեսում է թողարկել «Չուսումնասիրված» ֆիլմը 2021 թվականի հուլիսի 16-ին IMAX և 70 մմ ֆիլմ ձևաչափերում։ Ֆիլմն ի սկզբանե նախատեսվում էր թողարկել 2016 թվականի հունիսի 10-ին, սակայն պրեմիերան հետաձգվել էր մինչև 2017 թվականի հունիսի 30։ Ավելի ուշ ֆիլմը հետաձգվել է մինչև 2020 թվականի դեկտեմբերի 18, իսկ հետո՝ 2021 թվականի մարտի 5։ Վերջնականապես ֆիլմի պրեմիերայի ամսաթիվ է սահմանվել 2021 թվականի հուլիսի 16-ը, որն ի սկզբանե «Սարդ-մարդ։ Տնից հեռու» ֆիլմի անանուն սիքվելի թողարկման ամսաթիվն էր։


== Ծանոթագրություններ ==


== Արտաքին հղումներ ==
«Չուսումնասիրված (ֆիլմ)»(անգլ.) ֆիլմը Internet Movie Database կայքում
Կարլսկիրխե

Կարլսկիրխեն (գերմ.՝ Wiener Karlskirche), կաթոլիկ եկեղեցի է, որը գտնվում է Վիեննայի Կարլսպլացի հարավային մասում։ Կարլսկիխեն վիեննական բարոկկոյի ակնառու օրինակ է։ Առավել նշանավոր է իր հսկայական գմբեթով և եզրերի երկու սյուներով։
Այսպիսով Կարլսկիրխեի ճարտարապետական տեսքը ընդգրկում է սյունասրահ` հունական ոճի տաղավարներով։ Եկեղեցու բարձրությունը 72 մետր է։


== Պատմությունը և ճարտարապետական առանձնահատկությունները ==
1713 թվականին` սարսափելի ժանտախտից մեկ տարի անց, Հաբսբուրգների Կարլ VI կայսրը  երդվում է կառուցել եկեղեցի` ի պատիվ իր հովանավոր կաթոլիկ սուրբ Կարլո Բորոմեոյի։ Հայտարարվել է մրցույթ, որի ժամանակ հաղթող է ճանաչվել Յոհան Բերնհարդ Ֆիշեր ֆոն Էրլախը։ 1716 թվականին սկսվել է շինարարությունը։ 1723 թվականին մահացավ Յոհանը, և շինարարաությունը շարունակեց իր որդին՝ Իոսիֆը, որը կատարեց թեթևակի ձևափոխություն։ 1737 թվականին շինարարությունն ավարտվեց։ Եկեղեցին ստացվեց շատ անսովոր. այն համատեղում էր տարբեր ժամանակաշրջանների ոճեր՝ հին հունական սրահ, հռեոմիական սյուներ, բարոկկո ոճով երկու տաղավար և մեծ գմբեթ, որը հիշեցնում է Սուրբ Պետրոսի տաճարի գմբեթը։


== Պատկերագրություն ==
Կարլսկիխեի սրբապատկերները, բացի Կարլո Բորոմեոյի կյանքից, ներկայացնում են չորս գլխավոր առաքինությունները` խոհեմություն, քաջություն, ժուժկալություն, արդարություն։ Որմնանկարների հեղինակներն են Սեբաստիանո Ռիչին, Յոհան-Միխաել Ռոտտմայրը, Մարտինո Ալտոմոնտեն և Դանիել Գրանը։ Գլխավոր զոհասեղանը ձևավորված է որմնանկարներով, որտեղ պատկերված է հրեշտակներով շրջապատված սուրբ Կարլոսը, որին  ամպերի վրա դրած տեղափոխում են դրախտ։ Գմբեթի վերևը կարելի է բարձրանալ վերելակով։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Վիքիպահեստում կան Կարլսկիրխե թեմայով մեդիաֆայլեր
Սաառդու

Սաառդու (էստ․՝ Saardu), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զեհերե

Զեհերե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նոլվեն Լերուա

Նոլվեն Լերուա (ֆր.՝ Nolwenn Leroy, սեպտեմբերի 28, 1982(1982-09-28)[…], Saint-Renan), ազգությամբ բրետոնացի ֆրանսիացի երգչուհի։


== Սկավառակագրություն ==


=== Ալբոմներ ===


=== Սինգլեր ===
* French Download Charts and Belgium Ultratip– denotes releases that did not chart.


== Արտաքին հղումներ ==
Լերուայի կենսագրությունը
Նոլվեն Լերուայի բրետոնական երգերը


== Ծանոթագրություններ ==
Աստերոիդների ցանկ (309901-310000)

Աստերոիդների ցանկ (309801-309900)  • Աստերոիդների ցանկ  • Աստերոիդների ցանկ (310001-310100)
 Աստերոիդների ցանկ (309801-309900)  • Աստերոիդների ցանկ  • Աստերոիդների ցանկ (310001-310100)
Սնեժկով (գյուղ, Վալկիի շրջան)

Սնեժկով (ուկրաիներեն՝ Сніжків), գյուղ Ուկրաինայի Խարկովի մարզի Վալկիի շրջանում։ Բնակավայրը նախկինում նաև անվանվել է Սնեժկով Կուտ։ Հիմնադրվել է 1737 թվականին։
2001 թվականի տվյալներով Սնեժկով գյուղում բնակվում էր 1 594 մարդ։ Բնակավայրը զբաղեցնում է 40,13 կմ² տարածք։ Բնակչության խտությունը կազմում էր 39,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուչկոմա

Պուչկոմա  (ռուս.՝ Пучкома), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 159 կմ հեռավորության վրա։ Գետի երկարությունը 95 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047634
Հիդրոլոգիական ուսումնասիրությունների կոդը - 103004763
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (264101-264200)

Աստերոիդների ցանկ (264001-264100)  • Աստերոիդների ցանկ  • Աստերոիդների ցանկ (264201-264300)
 Աստերոիդների ցանկ (264001-264100)  • Աստերոիդների ցանկ  • Աստերոիդների ցանկ (264201-264300)
Իմ մեծ հունական հարսանիքը

«Իմ մեծ հունական հարսանիքը» (անգլ.՝ My Big Fat Greek Wedding; ԱՄՆ, 2002), ռոմանտիկ կատակերգություն, 2002 թվականի լավագույն ամերիկյան ֆիլմերից մեկը, որը ընդհանուր առմամբ $ 368 744 044 դոլար է հավաքել։


== Սյուժե ==
Ֆիլմը պատմում է ծագումով հույն մի երիտասարդ ամերիկուհու մասին, ով իր մեծ ընտանիքով բնակվում է Չիկագոյում։ Նրա հայրը երազում է իրեն համար արժանի հույն ամուսին գտնել, սակայն Թուլան պատահաբար սիրահարվում է Յեն անունով մի ամերիկացու, ով նույնպես նրան չի անտեսում։ Թուլայի հայրը նրան չի սիրում, սակայն նա նաև չի ուզում աղջկան արգելել երջանիկ լինել, և դրա համար Յենը ստիպված է սովորել հույների մշակույթի և կենցաղի բոլոր հատկությունները, որ ի վերջո ստանա սիրած կնոջ ձեռքը։


== Սխալներ ==

Ֆիլմում առկա է մի քան սխալ.

Այդպես, օրինակ, Թուլայի ընտանիքի անունը Պորտոկալոս (Πορτοκαλος) է, սակայն այն սխալմամբ գրվում Ρορτοκάλος (Ռորտոկալոս)։
Ֆիլմի պաստառին E-ի (այսինքն GRΣΣK GREEK-ի փոխարեն) փոխարեն Greek (հունական) բառը գրվում է հունական Σ (սիգմա) տառով (ինչով հեղինակները փորձում են այն լատինական Е տառի էկվիվալենտ դարձնել)։ Դա սխալ է, քանի որ Σ տառը լատինական S անալոգն է և բառը այդպես կարդացվում է GRSSK։ Ավելի ճիշտ կլիներ օգտագործել Ε, ε (էփսիլոն) տառը, որի արտասանման կանոնները ավելի են նման լատինական E-ին։


== Ծանոթագրություններ ==


== Արտաքին հղումներ ==
Իմ մեծ հունական հարսանիքը(անգլ.) ֆիլմը Internet Movie Database կայքում
Իմ մեծ հունական հարսանիքը Box Office Mojo կայքում
Նիկոլսկ (գյուղ, Յանաուլսկի շրջան)

Անվան այլ կիրառումների համար տե՛ս՝ ՆիկոլսկՆիկոլսկ (ռուս.՝ Никольск, բաշկիրերեն՝ Никольск), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զակ և Քոդի: Ամեն ինչ թիփ թոփ

«Զակ և Քոդի. Ամեն ինչ թիփ թոփ» (անգլ.՝ The Suite Life), ռեժիսոր Շոն ՄակՆամարայի ֆիլմը։ Նկարահանվել է Disney Channel-ի կատակերգական հեռուստասերիալներ Ամեն ինչ թիփ թոփ կամ Զակի և Քոդիի կյանքը և Ամեն ինչ թիփ թոփ կամ կյանքը տախտակամածում հիման վրա։ Գլխավոր հերոսները Դիլան և Քոուլ Սփրոուսներն են։ Նրանք նաև ֆիլմի համաղենիակներն են։ ԱՄՆ-ում ֆիլմի պրեմիերան տեղի է ունեցել 2011 թվականի մարտի 25-ին Disney Channel-ով։


== Սյուժե ==
Բժիշկը Զակին և Քոդիին ասում է, որ նրանք պետք է մասնակցեն «Ջեմինի» ծրագրին, որը հետազոտում էր երկվորյակներին։ Սակայն այդ նախագիծը բերում է նրան, որ երկվորյակներից մեկն ինչ զգում է, այդ նույնն զգում է նաև մյուս երկվորյակը։


== Դերերում ==
Քոուլ Սփրոուս. Քոդի Մարտին
Դիլան Սփրոուս. Զակ Մարտին
Բրենդա Սոնգ. Լոնդոն թիփ թոփ
Դեբի Ռայան. Բեյլի Պիկկետ
Մետյու Տիմենս. Վուդի Ֆինկ
Ջոն Դյուսի. Սպոլդինգ բժիշկ
Կետլին Պաչիտո. Նելլի Սմիթ
Կարա Պաչիտո. Կելլի Սմիթ
Մետյու Գլեյվ. Բժիշկ Օլսեն
Ֆիլ Լևիս. Միստեր Մոսբի


== Համաշխարհային պրեմիերաներ ==


== Ծանոթագրություններ ==


== Արտաքին հղումներ ==
Официальный сайт
«Зак и Коди: Всё тип-топ»(անգլ.) ֆիլմը Internet Movie Database կայքում
Անի Կասեր-Ղազարյան

Կասեր-Ղազարյան Անի (1942, Ստամբուլ, Թուրքիա), դաշնակահարուհի։


== Կենսագրություն ==
Անի Կասեր-Ղազարյանը ծնվել է 1942 թվականին Կոստանդնուպոլիսում։
Նախնական երաժշտական կրթությունն ստացել է ծննդավայրում՝ աշակերտելով Աշխեն Գավաֆյանին։ 
1949 թվականին Կոստանդնուպոլիսում համերգի ժամանակ հանրահայտ դաշնակահար Ա. Կորտոն, լսելով Անի Կասեր-Ղազարյանի կատարումը, առաջարկել է ուսումը շարունակել Փարիզում։ Նույն թվականին ընդունվել է Ֆրանսիայի «Էքոլ Նորմալ» երաժշտական դպրոցը (դասատու՝ Ժ. Ժանթիյի), 1955 թվականին ավարտել է Փարիզի կոնսերվատորիան (1-ին մրցանակ)։
1963 թվականին Զալցբուրգում մասնակցել է մենակատարների միջազգային, Լեհաստանում՝ Ֆրեդերիկ Շոպենի անվան (արժանացել է մրցանակի) փառատոներին, ապա Վարշավայում՝ շոպենյան համերգներին։
Համերգներով շրջագայել է Շվեյցարիայում, Գերմանիայում, Ավստրիայում, Ֆրանսիայում, Լիբանանում, ԱՄՆ-ում, Թուրքիայում. նվագացանկում՝ Յոհան Սեբաստիան Բախի Դո մինոր «Գավոտ», Լյուդվիգ վան Բեթհովենի ֆա մաժոր «Սոնատին», Թ. Լաքի «Բալլադ», Պյոտր Չայկովսկու «Արտույտ» և այլ գործեր։ 
1970-ից՝ Ստոկհոլմի պետական սիմֆոնիկ նվագախմբի մենակատարուհի է։
1972–74 թվականներին եղել է ԱՄՆ-ի Մինեսոտայի համալսարանի պրոֆեսոր։
American Express

American Express (AmeEx, Amex), ֆինանսական ծառայություններ մատուցող գլոբալ ընկերություն, կենտրոնակայանը՝ Նյու-Յորքում։ Ընկերությունը հիմնադրվել է 1850 թվականին։ Այն բազմապրոֆիլ միջազգային ընկերություն է, որը տուրիզմի, պլաստիկ քարտերի և ճանապարհային չեկերի թողարկման և սպասարկման ոլորտներում զբաղեցնում է առաջատար դիրքեր։


== Ծանոթագրություններ ==
Վլադիմիր Ռախմանին

Վլադիմիր Ռախմանին (ռուս.՝ Владимир Олегович Рахманин, մայիսի 24, 1958(1958-05-24), Մոսկվա, ԽՍՀՄ), ռուս դիվանագետ։


== Կենսագրություն ==
1980 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է ռուսերենին, չինարենին և անգլերենին։
1980 թվականից զբաղվում է դիվանագիտական գործունեությամբ։

1980-1982        ԽՍՀՄ արտաքին գործերի նախարարության առաջին Հեռավորարևելյան բաժնի ատաշե, Մոսկվա
1982-1983        Չինաստանի Ժողովրդական Հանրապետությունում Խորհրդային Միության դեսպանության երրորդ քարտուղար, Պեկին
1983-1986        Ամերիկայի Միացյալ Նահանգներում ԽՍՀՄ դեսպանության երրորդ քարտուղար, Վաշինգտոն
1986-1992        ԽՍՀՄ արտաքին գործերի փոխնախարարի քարտուղարության ղեկավար (Ասիա-խաղաղօվկիանոսյան տարածաշրջան), Մոսկվա
1992-1996        Ամերիկայի Միացյալ Նահանգներում Ռուսաստանի Դաշնության դեսպանության խորհրդական, Վաշինգտոն
1996-1998        Ռուսաստանի Դաշնության արտաքին գործերի նախարարության Ասիայի առաջին դեպարտամենտի փոխտնօրեն (հարաբերություններ Չինաստանի, Կորեայի Հանրապետության, ԿԺԴՀ-ի հետ, անվտանգության հարցեր Հյուսիսարևելյան Ասիայում), Մոսկվա
1998-2000        Ռուսաստանի Դաշնության արտաքին գործերի նախարարության տեղեկատվության և մամուլի դեպարտամենտի տնօրեն, Մոսկվա
2000-2002        Ռուսաստանի Դաշնության նախագահի արձանագրության ղեկավար, Մոսկվա
2002-2006        Իռլանդիայում Ռուսաստանի Դաշնության դեսպան, Դուբլին
2007-2008        Ռուսաստանի Դաշնության արտաքին գործերի նախարարության հատուկ հանձնարարականների դեսպան, Մոսկվա։
2008-2013        Գլխավոր Քարտուղարի Տեղակալ, Էներգետիկ խարտիայի քարտուղարություն, Բրյուսել։
2014 թվականի հունվարից ՄԱԿ-ի Պարենի և գյուղատնտեսության կազմակերպության Եվրոպայի և Կենտրոնական Ասիայի տարածաշրջանային ներկայացուցիչ, գլխավոր տնօրենի տեղակալ (Բուդապեշտ)։


== Անձնական կյանք ==
Ամուսնացած է, ունի երկու որդի և մեկ դուստր։


== Ծանոթագրություններ ==


== Արտաքին հղումներ ==
сайт Энергетической Хартии - страница Заместителя Генерального Секретаря Archived 2012-02-17 at the Wayback Machine.
МИД переходит на китайскую грамоту(չաշխատող հղում)
Աստերոիդների ցանկ (263501-263600)

Աստերոիդների ցանկ (263401-263500)  • Աստերոիդների ցանկ  • Աստերոիդների ցանկ (263601-263700)
 Աստերոիդների ցանկ (263401-263500)  • Աստերոիդների ցանկ  • Աստերոիդների ցանկ (263601-263700)
Վարդան Դալլաքյան

Վարդան Տիգրանի Դալլաքյան (մարտի 25, 1969(1969-03-25), Նոր Հաճն, Նաիրիի շրջան, Հայկական ԽՍՀ - հունվարի 31, 1994(1994-01-31), Եղեգնուտ, Շահումյանի շրջան, Արցախ), հայ ազատամարտիկ, ԵՊՀ պատմության ֆակուլտետի ուսանող։


== Կենսագրություն և մարտական ուղին ==
Վարդան Դալլաքյանը ծնվել է 1969 թվականի մարտի 25-ին Նաիրիի շրջանի Նոր Հաճն քաղաքատիպ ավանում։ Միջնակարգ կրթությունը ստացել է տեղի դպրոցում։
1987 թվականի մայիսի 15-ին զորակոչվել է խորհրդային բանակ։ Ծառայությունն անցկացրել է Աֆղանստանում տեղակայված խորհրդային բանակի ստորաբաժանումներում։ 1989 թվականին զորացրվել է և պարգևատրվել ԽՍՀՄ Գերագույն խորհրդի պատվոգրով ու կրծքանշաններով։ Աֆղանստանի նախագահի 1988 թվականի մայիսի 15-ի հրամանագրի համաձայն Վարդան Դալլաքյանը պարգևատրվել է «Воину-интер­на­цио­налисту от благодарного афган­ского народа» (Մարտիկ-ինտերնացիոնալիստին երախտապարտ աֆղան ժողովրդից) մեդալով։
1989 թվականին աշխատանքի է ընդունվել Նոր Հաճնի «Սապֆիր» գործարանում։ Միաժամանակ ակտիվ մասնակցություն է ունեցել Արցախի ազատագրական պայքարին։
1990 թվականին ընդունվել է Երևանի պետական համալսարանի պատմության ֆակուլտետ։
1990 թվականի հոկտեմբեր-դեկտեմբեր ամիսներին մասնակցել է Բերդաձորի ինքնապաշտպանությանը, մասնավորապես Բերդաձորի ամենավտանգավոր կետի` Ծաղկաձոր գյուղի պաշտպանությանը։
Վարդան Դալլաքյանը զոհվել է 1994 թվականի հունվարի 31-ին Արցախի Հանրապետության Շահումյանի շրջանի ազատագրման գործողությունների իրականացման ժամանակ` Ղամշլու (Եղեգնուտ) գյուղի մատույցներում։ Նրա աճյունն ամփոփվել է Նոր Հաճնի գերեզմանատանը։


== Պարգևներ ==
1989 թվականին պարգևատրվել ԽՍՀՄ Գերագույն խորհրդի պատվոգրով ու կրծքանշաններով.
Աֆղանստանի նախագահի 1988 թվականի մայիսի 15-ի հրամանագրի համաձայն պարգևատրվել է «Воину-интер­на­цио­налисту от благодарного афган­ского народа» (Մարտիկ-ինտերնացիոնալիստին երախտապարտ աֆղան ժողովրդից) մեդալով.
ՀՀ պաշտպանության նախարարի 1996 թվականի դեկտեմբերի 20-ի թիվ 586 հրամանով հետմահու պարգևատրվել է «1992–1994 թթ. մարտական գործողությունների մասնակից»՚ կրծքանշանով.
ՀՀ նախագահի 1999 թվականի սեպտեմբերի 20-ի հրամանագրով ՀՀ անկախության հռչակման 8-րդ տարեդարձի առթիվ Նոր Հաճնի երկրապահ ջոկատի ազատամարտիկ Վարդան Դալլաքյանը հետմահու պարգևատրվել է «Արիության» մեդալով.


== Հիշատակ ==
2009 թվականի մարտին ԵՊՀ աստվածաբանության ֆակուլտետի լսարաններից մեկն անվանակոչվել է Վարդան Դալլաքյանի անունով։


== Աղբյուրներ ==
Դալլաքյան Վարդան Տիգրանի, Պատմության ֆակուլտետ, ուսանող (զոհված) Archived 2018-03-05 at the Wayback Machine.
Ուելսլի քոլեջ

Ուելսլի քոլեջ, սա ազատ արվեստների կանացի, մասնավոր քոլեջ է, որը բացվել է 1875 թվականին։ Ներկայումս նրա նպատակը «ազատ արվեստների բնագավառում կանանց գերազանց կրթությունը, ովքեր աշխարհի վրա ազդեցություն կունենան»։ Քոլեջի նշանաբանը՝ «Non Ministrari sed Ministrare» (Չընդունել ծառայություն, այլ ծառայել), արտացոլում է առաքելոթյունը։
Տեղակայված է Մասաչուսեթս նահանգի Ուելսլի քաղաքում (Բոստոնից 12 մղոն դեպի արևմուտք)։ Քոլեջում կրթությունը տևում է 4 տարի և ավարտվում է բակալավրի դիպլոմի հանձնմամբ։ Այս հաստատությունը նաև մտնում է «Յոթ քույրերի քոլեջներ»-ի խմբի մեջ։ Միաժամանակ այնտեղ կրթություն է ստանում շուրջ 2300 ուսանողուհի։
Քոլեջում խմբերը կազմվում են 12-14 ուսանողուհիներից, իսկ ուսանողուհիների թվային հարաբերությունը դասավանդողների թվին մոտավորապես 9:1 է: Քոլեջի գրադարանը պարունակում է ավելի քան 1,5 միլիոն գիրք, ամսագիր, բժշկական գրառումներ, քարտեզներ պահպանության այլ օբյեկտների փաստաթղթեր։
Քոլեջում գործում է հատուկ ծրագիր, որի շնորհիվ կրթություն են ստանում այն կանայք, ովքեր այս կամ այն պատճառներով չեն կարողացել բակալավրի  դիպլոմ ստանալ։
Այս քոլեջը Մասաչուսեթսի տեխնոլոգիական ինստիտուտի հետ միասին հետազոտվեց Բենսոն Սնայդերի կողմից՝ իր՝ «Թաքնված ուսանողական կյանք» (1970) աշխատության մեջ, որում հեղինակը գալիս է այն եզրակացության, որ բազմաթիվ կուտակված խնդիրներ և չիրականացված պահանջներ խանգարում են ուսանողների արվեստագիտական մտածողությանը և անկախ զարգացմանը։
Երկար ժամանակ Ուելսլի քոլեջից ավելի շատ կին էր դուրս գալիս, ով հասել էր մասնագիտական զգալի հաջողությունների, քան որևէ այլ ուսումնական հաստատությունից։


== Ավանդույթներ ==

Ինչպես և բազմաթիվ այլ քոլեջներ,և  հատկապես՝ «Յոթ քույրեր»-ի խմբից, Ուելսլի քոլեջը նույնպես ունի ավանդույթների բազմազանություն։ Յուրաքանչյուր աշնանային քննաշրջանի անցկացվում է «Ծաղկային կիրակի» միջոցառումը։ Բարձր կուրսերի ուսանողուհիները հանդիպում են առաջին կուրսի ուսանողուհիների հետ, ովքեր դառնում են իրենց «կրտսեր քույրերը»։ Առավոտյան բարձր կուրսերում սովորողներն իրենց փոքրիկ քույրերին ծաղիկներ են նվիրում։ Վերջին տարիների ընթացքում միջոցառումը իր անցկացման բնույթով բավականաչափ փոխվել է և այսօր կազմված է քոլեջի տնօրենի և դեկանների ճառերից, բանաստեղծություններ ասմունքելուց և երգչախմբի կատարումից։
Յուրաքանչյուր տարվա շրջանավարտ ծառ է տնկում քոլեջի ճամբարային հատվածում։ Յուրաքանչյուր ծառ ունի իր քարը, որի վրա գրված է տնկման տարեթիվը, քարը ծառի արմատներին մոտ է դրվում։


== Զանգվածային մշակույթում ==


=== Գրականության մեջ ===
Ջերոմ Սելինջերի «Մարդը, ով ժպտում էր» պատմության կերպարներից մեկը՝ Մերի Հադսոնը, սովորել էր Ուելսլի քոլեջում։


=== Կինոյում ===
«Մոնա Լիզայի ժպիտը» ֆիլմի գործողությունը զարգանում է հենց այդ նույն քոլեջում։


== Տես նաև ==
Հիլարի Քլինթոն՝ այդ քոլեջի շրջանավարտ։


== Ծանոթագրություններ ==


== Արտաքին հղումներ ==
{{{1}}} Ուելսլի քոլեջ. պաշտոնական կայք
Wellesley College Athletics website
Wellesley College Digital Scholarship and Archive
Նավամբարձիչ

Նավամբարձիչ, նավերը մեկ մակարդակից մյուսը տեղափոխելու համար ծառայող ամբարձիչ կառույց։ Տարբերում են տրանսպորտային նավամբարձիչներ (ներքին ջրային ուղիներում ջրի մակարդակի անկումը հաղթահարելու համար) և նավամբարձիչ կառույցներ (նավաշինական և նավանորոգման ձեռնարկություններում նավերի բարձրացման և իջեցմաև համար)։ Տրանսպորտային նավամբարձիչներում (թեք և ուղղաձիգ) նավը տեղափոխվում է ռելսերով շարժվող խցիկի օգնությամբ, որը լցված է ջրով և ունի մուտքի ու ելքի փակաղակներ։ Թեք նավամբարձիչները լինում են երկայնական և լայնական՝ կախված շարժման ուղղության նկատմամբ նավի դիրքից։ Ուղղաձիգ նավամբարձիչները, ըստ աշխատանքի սկզբունքի, լինում են մեխանիկական, պլունժերային և լողանավոր։ Նավամբարձիչ կառույցներից առավել տարածված են էլինգները (նավերի կառուցման կամ նորոգման համար սարքավորված կառույց) և սահահարթակները (ևավերը ջրի վրա իջեցնելու և ջրից բարձրացնելու համար)։
Աստերոիդների ցանկ (3001-3100)

Աստերոիդների ցանկ (2901-3000)  • Աստերոիդների ցանկ  • Աստերոիդների ցանկ (3101-3200)
 Աստերոիդների ցանկ (2901-3000)  • Աստերոիդների ցանկ  • Աստերոիդների ցանկ (3101-3200)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Քերականական դպրոցներ

Քերականական դպրոցներ, 1․ Հին Աթենքում 7-12 տարեկան տղաների տարրական դպրոց, ուր ուսուցանվում էր կարդալ, գրել և հաշվել։
2․ Հին Հռոմում բարձր տիպի դպրոց (տարրականից հետո) պատրիկների և հեծյալների դասի երեխաների համար։ Դասավանդվում էր լատ․ քերականություն, հռոմ․ գրականություն և հուն․։
3․ 17-րդ դարում Ռուսաստանում մի քանի եկեղեցիների կից գործող դպրոցներ, ուր սովորում էին հուն, և լատ․ քերականություն և անտիկ գրականություն։
4․ Ժամանակակից Մեծ Բրիտանիայում և Բրիտ․ համագործակցության մի շարք երկրներում միջնակարգ հանրակրթական դպրոց։ Անգլիայում անցկացված դպրոցական ռեֆորմի համաձայն մի շարք շրջանների քերականական դպրոցները աստիճանաբար ընդգրկվել են, այսպես կոչված, միացյալ միջնակարգ դպրոցների կազմում։
Շոտլանդական թատրոն

Շոտլանդիայի դրամատիկ թատրոն, թատրոններ Երևան են եկել 18-րդ դարի կեսին։ Կառուցվել է երեք թատերական շենք Գլազգոյում, որոնք հրդեհել են կրոն, մոլեռանդները։ 1769 թվականին դերասան և անտրեպրենյոր Դ․ Ռոսը էդինբուրգում ստեղծել է «Ռոյալ» թատրոնը, թատերական շենքեր, բեմադրվել են անգլիացի հեղինակների պիեսներ՝ գլխավորապես անգլիացի դերասանների մասնակցությամբ։ 1883 թվականին բացվել է «Լիցեում» թատրոնը, ուր սկզբում խաղացել են անգլիական լավագույն թատերախմբերը։
Սուխոյ (գյուղ, Մեժգորեի շրջան)

Անվան այլ կիրառումների համար տե՛ս՝ ՍուխոյՍուխոյ (ուկրաիներեն՝ Сухий), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Սուխոյ գյուղում բնակվում էր 395 մարդ։ Բնակավայրը զբաղեցնում է 4,23 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկարացում

Երկարացում մեխանիկայում, դեֆորմացիայի հետևանքով մարմնի երկարության փոփոխություն։ Մարմնի սկզբնական երկարության աճը (դրական կամ բացասական) կոչվում է բացարձակ երկարացում, իսկ նրա և սկզբնական երկարության հարաբերությունը՝ հարաբերական երկարացում։